Diari Oficial de la Generalitat Valenciana


Sumari del DOGV 6017, del 20-05-2009 (2009/4687)

Judici divorci contenciós 000325/2006. Notificació de la sentència a James Arthur Dobson.
-----------------------------------------------------------------------------------------

### Dades del document

Número de DOGV
:   6017

Data del DOGV
:   20-05-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/4687


Data del document
:   14-04-2009

Organisme emissor
:   Jutjat de Primera Instància i Instrucció Número 3 d'Orihuela

Tipus de document
:   Edicte

Descriptors 

:   * sistema judicial

Judici divorci contenciós 000325/2006. Notificació de la sentència a James Arthur Dobson. [2009/4687]  
Divorci contenciós 000325/2006  
Demandant: Deborah Ann Dobson.  
Procurador: Manuel Martínez Rico.  
Demandats: James Arthur Dobson i Ministeri Fiscal. (149/2005).  
Julia Chiner Damiá, secretària judicial del Jutjat de Primera Instància número 3 d'Orihuela, done fe i testimoniança que en el divorci contenciós 000325/2006, que es tramita en este Jutjat a instàncies de Deborah Ann Dobson, contra James Arthur Dobson i Ministeri Fiscal (149/2005), amb esta data s'ha dictat la resolució que té un apartat que literalment és com segueix:  
«Divorci contenciós número 325/2006  
Demandant: Deborah Ann Dobson.  
Procurador: senyor Martínez Rico.  
Demandats: James Arthur Dobson, Ministeri Fiscal.  
Sentència número 107  
Orihuela, 25 de juliol de 2006.  
Nuria Soler Rubia, magistrada jutgessa del Jutjat de Primera Instància i Instrucció número 3 d'Orihuela i partit, ha vist estes actuacions de divorci contenciós seguides en este Jutjat amb el número 325/2006 a instàncies de Deborah Ann Dobson, representada pel procurador senyor Martínez Gilabert, contra James Arthur Dobson, en situació de rebel·lia processal, amb la intervenció del Ministeri Fiscal, i va dictar esta resolució d'acord amb els següents antecedents de fet:  
Primer. El procurador senyor Martínez Gilabert, en la representació esmentada, va presentar una demanda de separació contenciosa contra James Arthur Dobson.  
Segon. Mitjançant una interlocutòria es va admetre a tràmit la demanda, i d'acord amb les previsions contingudes en la disposició transitòria única paràgraf segon de la Llei 15/2005, de 8 de juliol, es va instar la transformació de separació a divorci.  
Tercer. Declarat el demandat en situació de rebel·lia processal, es va indicar la vista que es va celebrar el dia 25 de juliol de 2006 amb el resultat que consta en les actuacions.  
Quart. En la tramitació d'este procediment s'han observat totes les prescripcions legals que hi són d'aplicació.  
Fonaments de dret  
Primer. Instada la sol·licitud de divorci, cal tindre en compte que l'article 86 del Codi Civil, en la recent reforma duta a terme per la Llei 15/2005, de 8 de juliol, disposa el següent: «Es decretarà judicialment el divorci, independentment de la forma en què s'haja celebrat el matrimoni, a petició de només un dels cònjuges, de ambdós o d'un amb el consentiment de l'altre, quan hi concórreguen els requisits i les circumstàncies exigides en l'article 81», i este precepte en l'apartat primer admet la dissolució del matrimoni per divorci quan hagen transcorregut tres mesos des de la celebració del matrimoni, i sempre que la demanda s'acompanye d'una proposta de conveni regulador redactada d'acord amb l'article 90 del Codi Civil.  
Fixades estes premisses i aplicant-les a este cas, els cònjuges van contraure matrimoni el dia 5 d'octubre de 1984, per la qual cosa, atés que ha transcorregut el període de tres mesos des que es va celebrar, i com que s'ha advertit la voluntat decidida i concorde dels esposos de posar fi al vincle matrimonial mitjançant el procés iniciat, pertoca declarar el divorci dels cònjuges, sense que pertoque cap pronunciament que no siga el de la dissolució del vincle matrimonial.  
Segon. Respecte als efectes inherents al divorci, a banda de la dissolució del vincle matrimonial disposada per ministeri legal d'acord amb el que preveu l'article 85 del Codi Civil, s'eleven a definitives les mesures acordades en el procediment de mesures provisionals tramitat amb el número 65/2005.  
Tercer. Atesa la natura especial dels processos matrimonials no es fa un pronunciament sobre imposició de costes processals.  
Vistos els preceptes generals citats i la resta que hi són d'aplicació.  
Dispositiva  
Estime la demanda i declare dissolt per divorci el matrimoni format per Deborah Ann Dobson i James Arthur Dobson, i eleve a definitives les mesures provisionals adoptades en la interlocutòria de data 21 de juliol de 2006 en el procediment número 65/2005.  
No es fa un pronunciament especial sobre les costes processals.  
Notifiqueu esta resolució a les parts i feu-los saber que s'hi pot interposar un recurs d'apel·lació del qual coneixerà l'Audiència Provincial d'Alacant.  
Una vegada siga ferma esta resolució, comuniqueu-ho al Registre Civil, on conste inscrit el matrimoni dels litigants.  
Esta és la meua sentència, que jutge definitivament en primera instància, que pronuncie, mane i firme.»  
Publicació. La sentència anterior ha sigut llegida i publicada per la jutgessa que la va dictar, mentre celebrava audiència pública en el dia de la data. En done fe.  
Tot això que s'ha indicat concorda bé i fidelment amb l'original al qual em remet i, perquè conste, lliure este edicte.  
Orihuela, 14 d'abril de 2009.- La secretària judicial: Ana María Lacalle Espallardó.